b"\n_START_ARTICLE_\nDignitas\n_START_SECTION_\nLes lleis\n_START_PARAGRAPH_\nEl 15 de maig del 2011, a un refer\xc3\xa8ndum, 85% dels habitants del Cant\xc3\xb3 de Zuric van votar contra una eventual prohibici\xc3\xb3 de l'assist\xc3\xa8ncia al su\xc3\xafcidi, o de limitar-la a persones que viuen al m\xc3\xadnim un any al cant\xc3\xb3. El 29 de juny del 2011, el Consell Federal de Su\xc3\xafssa va decidir abandonar qualsevol volici\xc3\xb3 de legislar sobre el tema del su\xc3\xafcidi assistit a tot l'estat su\xc3\xads. Segons la ministre de just\xc3\xadcia, Simonetta Sommaruga, el codi penal vigent i els reglaments sobre l'\xc3\xbas de medicaments i drogues s\xc3\xb3n suficients per a procedir contra qualsevol ab\xc3\xbas, per exemple al cas d'un inter\xc3\xa9s personal de la persona que assisteix al su\xc3\xafcidi. Tamb\xc3\xa9 el govern va decidir invertir per a millorar les cures pal\xc2\xb7liatives i la prevenci\xc3\xb3 del su\xc3\xafcidi."